Foto’s: Ligte vliegtuig stort naby Gansbaai neerDie ongeluk het om 13:00 plaasgevind. (Foto: Overstrand Municipality/Facebook) ŉ Ligte vliegtuig het Woensdagmiddag tussen Gansbaai en Pearly Beach in die Wes-Kaap neergestort. Die vliegtuig het klaarblyklik net-net die pad en verbygaande motors gemis. Die Overstrand- plaaslike munisipaliteit het kortliks gesê dat die vliegtuig om 13:00 op die R43 naby die Duineveld-kroeg neergestort het. “In hierdie stadium is geen beserings aangemeld nie,” sê Dean O’Neill, munisipale bestuurder van die munisipaliteit. Die pad is intussen vir verkeer gesluit terwyl al die betrokke nooddienste en wetstoepassingsagentskappe die toneel opruim. “Sodra die Overstrand se brand- en reddingsdienste die toneel opgeruim het, sal die pad gedeeltelik oopgestel word.” Verdere besonderhede oor die ongeluk is nie in hierdie stadium bekend nie.